இதில் கியூப், யூ.எ.ஃப்.ஓ நிறுவனங்களின் கட்டணம், திரைத்துறைக்கென தனி வாரியம் அமைப்பு, தியேட்டர்களில் டிக்கெட் விற்பனை கணினி மயமாக்கல், ஆன்லைன் டிக்கெட் புக்கிங் கட்டணக் குறைப்பு எனப் பல சிக்கலான விஷயங்களையும் விவாதிக்க உள்ளனர். 50 நாள் போராட்டம், 30 நாள்கள் வேலை நிறுத்தம், 300 கோடி வரை வர்த்தக இழப்பு என வந்தபோது குறைக்கப்படாத கியூப், யூ.எஃப்.ஓ நிறுவனங்களின் வி.பி.எஃப் கட்டணங்களைக் குறைப்பார்களா என்ற கேள்வியும். படங்கள் அதிக மதிப்பில் தயாரிப்பு, நடிகர்களுக்கு அதிக சம்பளம் கொடுத்துவரும் தயாரிப்பாளர்கள், தியேட்டர்காரர்களிடம் மட்டும் வெளிப்படைத்தன்மைக் கேட்பதா. கியூப் போன்ற முன்னணி தொழில்நுட்பம் பெற்றுவரும் நிலையில், திடீரென்று ஒரு புது நிறுவனத்துடன் எப்படி ஒப்பந்தம் செய்வது என்ற தியேட்டர்காரர்களின் கேள்விகளும் உள்ள நிலையில், இன்று நடக்கும் பேச்சுவார்த்தையில் தொழிலாளர்களின் வாழ்வாதாரத்தைப் பாதிக்கும் ஷூட்டிங்குகள் நிறுத்தம் என்ற தயாரிப்பாளர்களின் முடிவு மட்டும் தளர்த்தப்படும்; தொடங்கப்படும் மற்றபடி எந்த ஒரு தீர்வும் எட்டப்படாது எனத் திரை வட்டாரங்கள் தெரிவிக்கின்றன.